पूर्णता गौरवाय इति ध्येयमनुसृत्य श्रीसोमनाथसंस्कृतविश्वविद्यालयस्य प्रधानमूल्यानि मार्गदर्शकतत्त्वानि भवन्ति तेभ्यः काले काले सुचारु मार्गदर्शनं लभ्यते ।
सर्वत्र संस्कृतमयता-विश्वविद्यालयः सर्वविधव्यवहारे सर्वविधक्रियाकलापे च संस्कृतमयताम् आश्रयते । विश्वविद्यालयस्य शैक्षणिकक्रियाकलापेषु विविधेषु च कार्यक्रमेषु संस्कृतमयतानिमित्तं विशिष्टाः उपक्रमाः विधीयन्ते । विश्वविद्यालयस्य प्राशासनिकक्रियाकलापेषु संस्कृतमयता-अन्वयार्थं विविधाः उपक्रमाः सञ्चाल्यमानाः भवन्ति । संस्कृतविश्वविद्यालये सर्वत्र सस्कृतमयता स्यात् इति लक्ष्यं स्वीकृत्य विश्वविद्यालयोऽयं समीपवर्तिक्षेत्रेषु, गीरसोमनाथजनपदेषु तथा च समग्रेषु राज्येषु संस्कृतवायुमण्डलनिर्माणार्थं सततं यतमानो वर्तते ।
गुणवत्तायुक्तग्रन्थप्रकाशनम्- विश्वविद्यालयः गुणवत्तायुक्तसर्जनात्मकसाहित्यस्य सततं प्रकाशनम् करोति । प्रादेशिकभाषागतगद्यग्रन्थानां संस्कृतेन अनुवादः, उत्तमशोधप्रबन्धानां समीक्षां कृत्वा प्रकाशनम्, उत्तमानां शास्त्रीयग्रन्थानां विमर्शात्मकग्रन्थानां सन्दर्भग्रन्थानां च प्रकाशनम्, शास्त्रीयग्रन्थानां सरलमानकसंस्कृतेन अनुवादः, अप्रकाशितानां पाण्डुलिपिग्रन्थानां प्रकाशनम्, प्रकाशनगुणवत्तावर्धनाय विविधानां कार्यशालानां समये समये आयोजनं प्रशिक्षणं च, दुर्लभग्रन्थानाम् अप्राप्यग्रन्थानां च पुनःप्रकाशनं विदधाति । विश्वविद्यालयोऽयम् अध्यापकानां छात्राणां च स्तरवर्धनाय वाक्यार्थपरिषदः वाग्वर्धिन्याश्च समायोजनं कृत्वा शास्त्रीयलेखानां संशोधनानाञ्च प्रकाशनं करोति ।
योग्यनागरिकनिर्माणम् - सुराष्ट्रनिर्माणाय योग्यनागरिकनिर्माणं महत्त्वं भजते । तदर्थं विश्वविद्यालयस्य पाठ्यक्रमाः सर्वे क्रियाकलापाः नैतिकमूल्यान्विताः भवन्ति । राष्ट्रभक्तिजागरणाय देशहिताय देशदायित्वनिर्वहणाय संस्कारविकासाय च विश्वविद्यालयः सर्वमूल्यसमावेशकनीतिं परिपालयति ।
व्यावसायिकशिक्षणेन सह पारम्परिकशिक्षणस्य अन्वयः- विश्वविद्यालयः छात्राणाम् उद्योगप्राप्तिसामर्थ्यविवर्धनाय संस्कृतभाषासाहित्येषु विद्यमानं विज्ञानं, दर्शनं, वैश्विकमूल्यानि इत्यादिकस्य परिपोषणार्थं परिव्याप्त्यर्थं पुनरुज्जीवनार्थं च प्राचीनभारतीयविज्ञानेन सह आधुनिकवैज्ञानिकचिन्तनस्य समन्वयं विदधाति ।
भाविलक्ष्यानि- विश्वविद्यालयः मानविकविषयाणां सामाजिकशास्त्रविषयाणां विशिष्य संस्कृताध्ययनस्य विश्वप्रशस्तशैक्षिकसंस्थारूपेण उद्वाहनं करोति । विश्वविद्यालयः संस्कृतं न केवलं भाषारूपेण न पश्यति अपि तु उत्तमनागरिकनिर्माणाय संस्कृतं काचित् अन्यतमा विशिष्टा जीवनशैली इति स्वीकृत्य मानवजीवनसाफल्यार्थं नितरां प्रयत्नरतः भवति ।
